Diari Oficial de la Generalitat Valenciana


Sumari del DOGV 3554, del 05-08-1999 (1999/6241)

Informació pública de la convocatòria per al proveïment, amb el caràcter de personal laboral fix, mitjançant concurs oposició, de dues places d'oficial primera jardiner.
-------------------------------------------------------------------------------------------------------------------------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6241


Data del document
:   06-04-1999

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * administració local

Informació pública de la convocatòria per al proveïment, amb el caràcter de personal laboral fix, mitjançant concurs oposició, de dues places d'oficial primera jardiner. [1999/M6241]
  
En compliment de l'acord adoptat per l'ajuntament en ple, en sessió celebrada el dia 29 de març de 1999, es publica la convocatòria del concurs oposició per al proveïment, amb el caràcter de personal laboral fix, de dues places d'oficial primera jardiner de la Secció de Parcs i Jardins, segons les bases següents:
  
Primera. Objecte de la convocatòria
  
És objecte de la present convocatòria el proveïment, amb el caràcter de personal laboral fix, mitjançant el sistema selectiu de concurs oposició, de dues places d'oficial primera jardiner, pertanyents a la Secció de Parcs i Jardins, de la plantilla de personal laboral, incloses en l'oferta pública d'ocupació corresponent a l'any 1999.
  
De les places convocades una en serà coberta mitjançant accés lliure; l'altra, mitjançant la promoció interna a què es refereix l'article 22.1.d) de la Llei 30/1984, de 2 d'agost, de Mesures per a la Reforma de la Funció Pública.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat Valenciana. Es farà pública al tauler d'edictes de la corporació i se n'inserirà un extracte en el Boletín Oficial del Estado.
  
Segona. Condicions dels aspirants
  
Per tal de prendre part en l'oposició caldrà:
  
2.1. Condicions generals.
  
2.1.1. Tenir la nacionalitat espanyola o la d'algun dels restants estats membres de la Unió Europea o d'aquells estats als quals els siga d'aplicació la lliure circulació de treballadors, segons els termes previstos per la Llei estatal que regule aquesta matèria.
  
2.1.2. Tenir complits 18 anys.
  
2.1.3. Tenir el Certificat d'Escolaritat o equivalent, o complir les condicions requerides per obtenir-lo a la data en què finalitze el termini de presentació d'instàncies.
  
2.1.4. Tenir la capacitat física i psíquica suficient per al normal exercici de la funció.
  
2.1.5. No trobar-se inhabilitat penalment per a l'exercici de funcions públiques.
  
2.1.6. No haver estat separat, mitjançant expedient disciplinari, del servei de qualsevol de les Administracions públiques.
  
2.1.7. Trobar-se en possessió del carnet de manipulador de plaguicides de qualsevol nivell.
  
2.1.8 Tenir el permís de conducció de la classe B,
  
2.2. Condicions específiques.
  
A més de les condicions anteriorment esmentades, els aspirants de promoció interna hauran de:
  
2.2.1. Tenir una antiguitat d'almenys dos anys com a oficials segona jardiner de la Secció de Parcs i Jardins, com a personal laboral fix, i trobar-se en servei actiu en aquest ajuntament.
  
2.3. Equivalència de títols.
  
Pertoca a l'autoritat acadèmica competent declarar l'equivalència de títols.
  
Els títols estrangers hauran de ser degudament revalidats en la data de finalització del termini de presentació d'instàncies.
  
Tercera. Instàncies
  
3.1. Presentació d'instàncies.
  
Les instàncies en què se sol·licita prendre part en l'oposició hauran de ser adreçades al president de la corporació. Caldrà presentar-les al registre general d'aquesta durant el termini de 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
 Els aspirants manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies. Caldrà mantenir aquests requisits al llarg de tot el procés selectiu durant el qual, en qualsevol moment, els interessats podran ser requerits perquè se'ls efectuen les comprovacions oportunes.
  
Així mateix hi relacionaran els mèrits que al·leguen. Hauran de ser acompanyats dels documents acreditatius en el moment de la presentació de la instància.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú.
  
3.2. Minusvàlids
  
Els aspirants amb minusvalideses hauran de fer constar aquesta circumstància en la sol·licitud en què expressaren la classe de discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat en la tresoreria municipal la quantitat de 1.000 pessetes en concepte de taxes per drets d'examen.
  
Aquestes taxes podran ser ingressades, directament o mitjançant transferència, al compte denominat Taxa inscripció proves selecció de la Caja de Ahorros del Mediterráneo situada a la plaça de Baix número 11, de què és titular l'Ajuntament d'Elx i que té el codi d'identificació següent: 2090 0006 14 35072340126. Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
3.4 Exempció de la taxa
  
Per obtenir dret a tal exempció, caldrà aportar, amb la instància, certificació expedida per l'organisme competent en la matèria (actualment l'Institut Nacional d'Ocupació) en què es dirà que l'interessat es troba en situació de desocupació durant un termini continuat de temps superior a un any i que no percep com subsidi ni prestació per desocupació. Si no pogués aportar-se tal certificació en el moment de presentar la instància, s'ingressarà la taxa. L'interessat podrà sol·licitar-ne la devolució durant els 10 dies següents a la finalització del termini d'admissió de sol·licitud, mitjançant instància a què acompanyarà llavors la citada certificació.
  
El fet de no presentar la citada certificació, sense haver ingressat la taxa, implicarà la denegació de l'exempció a través de l'exclusió de l'interessat en la relació d'aspirants a què es refereix la base quarta.
  
Quarta. Admissió d'aspirants
  
4.1. Relació d'aspirants.
  
Durant el termini màxim d'un mes comptador a partir de la data de finalització del termini previst en la convocatòria per a presentació d'instàncies, es faran públics al Butlletí Oficial de la Província d'Alacant el lloc on es troba exposada la llista d'admesos i d'exclosos, així com la data, l'hora i el local de celebració de les proves. Durant els 10 dies hàbils següents a la citada publicació al butlletí, els interessats podran sol·licitar la correcció dels defectes que hagen originat les possibles exclusions, així com presentar al·legacions, que seran tingudes en compte en la resolució per la qual s'eleve a definitiva la relació d'aspirants, que serà exposada al tauler d'anuncis de la Secció de Personal.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de document nacional d'identitat.
  
Cinquena. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President: el de la corporació o membre d'aquesta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del grup d'Esquerra Unida del País Valencià-els Verds.
  
- Un enginyer tècnic agrícola
  
- Un encarregat de la Secció de Parcs i Jardins.
  
- Un oficial primera de la Secció de Parcs i Jardins.
  
- Un tècnic del Departament de Personal.
  
- Un representant dels treballadors, a proposta de la representació sindical.
  
Secretari: el de la corporació o funcionari en qui delegue.
  
5.2. Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del tribunal i dels seus assessors es farà pública al Butlletí Oficial de la Província d'Alacant i al tauler d'edictes de la Secció de Personal.
  
La publicació de la seua composició nominal es verificarà almenys 15 dies abans del començament de la celebració de les proves.
  
5.4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requerisca, podran designar-se assessors especialistes que col·laboraran amb el tribunal exercint la seua respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria hagueren realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de la citada llei.
  
5.7. De l'absència del president.
  
Si un cop constituït el tribunal i iniciada la sessió se n'absenta el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor, si n'hi ha, i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
Sisena. Començament i desenvolupament de l'oposició
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comence per la lletra Q. Els opositors, que acudiran a les proves proveïts del document nacional d'identitat, seran convocats per a cada exercici en crida única, tret de casos fortuïts o de força major degudament justificats i apreciats lliurement pel Tribunal.
  
6.2. Dates d'examen.
  
Quinze dies ans de començament els exercicis es faran públics al Butlletí Oficial de la Província d'Alacant el dia, l'hora i el local en què hauran de celebrar-se.
  
Al final de cada exercici el tribunal farà saber als opositors el lloc i el moment d'iniciació del següent amb, si més no, 12 hores d'antelació al començament d'aquest, si es tracta del mateix exercici, o de 24 hores si es tracta d'un nou exercici.
  
Entre la finalització d'un exercici i el començament del successiu no podrà transcórrer un període inferior a 72 hores ni superior a 45 dies naturals.
  
Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.
  
Setena. Proves selectives
  
Constaran de fase d'oposició i de fase de concurs.
  
7.1. Fase de concurs
  
Els mèrits al·legats seran valorats segons el barem següent:
  
7.1.1. Experiència professional
  
- Antiguitat. Fins un màxim de 5 punts.
  
Per cada any de servei en actiu en les distintes administracions públiques, en qualsevol plaça o categoria: 0,20 punts.
  
7.1.2. Formació professional
  
- Cursos de formació i de perfeccionament genèrics. Màxim: 2 punts.
  
Cursos de caràcter general o sectorial que, tenint per objecte la formació en alguna de les àrees de coneixement o d'actuació de l'administració, no tinguen cap relació directa amb les funcions de la plaça:
  
De 100 o més hores 2 punts.
  
De 75 o més hores 1,50 punts.
  
De 50 a més hores 1 punt.
  
De 25 o més hores 0,50 punts.
  
De 15 o més hores 0,20 punts.
  
7.1.3. Aptituds per al lloc convocat
  
a) Valoració del treball exercit. Màxim: 5 punts.
  
Per l'exercici de llocs de treball d'oficial segona de l'ofici de jardineria en qualsevol administració pública: 0,50 punts
  
b) Cursos de formació i de perfeccionament específics. Màxim: 3 punts.
  
Cursos de formació i perfeccionament de caràcter sectorial en matèria de jardineria o agricultura:
  
- De 100 o més hores 2,50 punts
  
- De 75 o més hores 2 punts
  
- De 50 o més hores 1,50 punts
  
- De 25 o més hores 1 punt
  
- De 15 o més hores 0,50 punts
  
7.2 Fase d'oposició
  
Els exercicis de l'oposició seran els següents, amb el caràcter i el contingut que s'assenyalen:
  
7.2.1. Primer. Teòric, obligatori, eliminatori i qualificable de 0 a 10 punts.
  
Resolució d'un qüestionari de 50 preguntes amb 4 opcions de resposta cadascuna d'elles, de les quals només una serà vàlida, de dificultat adequada a la categoria de la plaça, sobre el contingut del temari de l'Annex I que consta al final de la convocatòria, i sobre les funcions del lloc (Annex II). Seran penalitzades les respostes errònies.
  
Els aspirants de promoció interna estaran exempts de demostrar el coneixement dels temes 3, 4, 14, 15 i 20.
  
7.2.2. Segon. Pràctic, obligatori, eliminatori i qualificable de 0 a 10 punts.
  
Resolució d'un o més supòsits pràctics relacionats amb les funcions de la plaça (Annex II de la convocatòria).
  
7.2.3. Tercer. Valencià. Obligatori, no eliminatori i qualificable de 0 a 1 punt.
  
Demostrar oralment coneixements de valencià durant una conversa mantinguda amb el Tribunal.
  
7.3. Minusvalideses.
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans per a la realització de les proves.
  
A tal efecte, també hi assenyalaran el tipus d'adaptacions que necessiten, les quals, en cap moment, no menyscabaran els nivells de coneixement exigibles per a superar les proves.
  
7.4. Anonimat.
  
Quan es tracte d'exercicis escrits, sempre que açò siga possible, caldrà garantir l'anonimat dels aspirants.
  
Vuitena. Qualificació dels exercicis i regles per a l'aplicació de mèrits
  
8.1. Fase d'oposició.
  
8.1.1. Qualificació.
  
Els membres del tribunal qualificaran els exercicis de l'oposició amb puntuació de 0 a 10 punts. Seran eliminats els aspirants que no aconseguisquen un mínim de 5 punts en cascun dels de caràcter eliminatori. Se n'exceptua l'exercici de valencià, que és obligatori tot i no ser eliminatori, qualificable de 0 a 1 punt. Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquest. No es tindran en compte les dues puntuacions extremes, la major i la menor, de les concedides o, si escau, una de les que apareguen repetides com a tals i això quan disten més de 2 punts de la més propera.
  
8.1.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.2. Fase de concurs.
  
8.2.1. Qualificació.
  
El tribunal qualificarà els mèrits al·legats i acreditats per cada aspirant, sempre que s'hagen contret amb anterioritat a la data en què finalitza el termini de presentació d'instàncies i aplicarà estrictament els que consten en la base setena i les valoracions que s'hi indiquen, sense que el conjunt de les qualificacions d'aquesta fase puga superar el límit de 15 punts.
  
8.2.2. Acreditació de mèrits.
  
Els mèrits que al·leguen els aspirants s'acreditaran a través de títols, certificacions o diplomes mitjançant originals o bé amb documentació acarada i compulsada. En qualsevol moment del procés de proveïment podran ser sol·licitats formalment dels interessats els aclariments o, si escau, la documentació addicional que s'estime necessària per a la comprovació dels mèrits, requisits o dades al·legats, així com aquells altres que es consideren necessaris per a una correcta valoració.
  
8.2.3. Antiguitat.
  
L'antiguitat s'al·legarà en la sol·licitud, tot i que no caldrà acreditar la que conste en l'expedient personal. Haurà de justificar-se, en canvi, aquella de la qual no es tinga constància en els antecedents que es troben en la Secció de Personal.
  
En la valoració de l'antiguitat s'hi negligiran les fraccions de temps inferiors a un mes.
  
No seran computats els serveis que hagueren estat prestats simultàniament amb altres ja al·legats.
  
8.2.4. Cursos.
  
La realització de cursos s'acreditarà a través de certificats o de diplomes. Només seran valorats si foren convocats o organitzats per la universitat, instituts o escoles oficials de formació de funcionaris, o altres entitats o centres docents públics o privats dels indicats en la Llei Orgànica 8/1985, de 13 de juliol, Reguladora del Dret a l'Educació, quan hagueren estat homologats pels instituts o escoles oficials de formació de funcionaris o per la universitat.
  
Aquelles activitats de naturalesa diferent als cursos, com ara jornades, taules redones, trobades, debats o anàlogues, no podran ser objecte de valoració. Els seminaris només seran valorats si s'acrediten que tenen la mateixa naturalesa i metodologia que els cursos.
  
8.3. Qualificació definitiva.
  
Serà la resultant de la suma total de punts obtinguts en la fase de concurs i en la fase d'oposició.
  
8.4. Igualtat en la qualificació.
  
En cas d'empat es tindrà en compte per a dirimir-lo a la major puntuació assolida en cadascun dels exercicis, cosa que s'aplicarà successivament en l'ordre en què hagen estat realitzats. En un altre cas, decidirà la superior puntuació en la fase de concurs, apartats de cursos, antiguitat i titulació, aplicats successivament per aquest ordre. Si persistís la igualtat, aquesta es dirimirà mitjançant sorteig.
  
Novena. Relació d'aprovats, presentació de documents i nomenament
  
9.1. Relació d'aprovats.
  
Acabada la qualificació dels aspirants, el tribunal publicarà la relació d'aprovats per ordre de puntuació. Aquests no podran superar el nombre de places convocades. El tribunal elevarà la citada relació a la presidència de la corporació perquè formule la corresponent proposta de contractació. Remetrà alhora a aquesta autoritat l'acta de l'última sessió on hauran de figurar, per ordre d'actuació, tots els opositors que, havent superat totes les proves, superen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest Ajuntament, durant el termini de 20 dies naturals, comptadors a partir de la publicació de la llista d'aprovats, els documents acreditatius de reunir les condicions que per tal de prendre part en el concurs oposició s'exigeixen en la base segona, que són:
  
9.2.1. Fotocòpia del document nacional d'identitat acompanyada de l'original per a la seua compulsa.
  
9.2.2. Còpia autenticada o fotocòpia (acompanyada de l'original per a la seua compulsa) del certificat d'escolaritat o equivalent. Si aquest document estigués expedit després de la data en què finalitzà el termini de presentació d'instàncies, caldrà justificar el moment en què conclogueren els estudis.
  
9.2.3. Certificat acreditatiu de no patir cap malaltia ni defecte físic ni psíquic que impedisca el normal exercici de la funció, expedit pel Gabinet Mèdic d'Empresa que sotmetrà l'aspirant a totes les proves de determinació que considere convenients.
  
9.2.4. Certificat de no trobar-se inhabilitat penalment per a l'exercici de funcions públiques.
  
9.2.5. Declaració jurada de no haver estat separat, mitjançant expedient disciplinari, de qualsevol administració o ocupació pública.
  
9.2.6. Còpia autenticada (o fotocòpia que haurà de presentar-se acompanyada de l'original per a la seua compulsa) del carnet de Manipulador de Plaguicides de qualsevol nivell.
  
9.2.7. Còpia autenticada (o fotocòpia que caldrà presentar acompanyada de l'original per a la seua compulsa) del permís de conducció de la classe B.
  
Així mateix hauran de presentar declaració de compatibilitat i de no percepció d'havers passius. Els aspirants de promoció interna hauran de presentar a més:
  
9.2.8. Certificació acreditativa de tenir una antiguitat d'almenys dos anys com a oficial segona de jardineria i de trobar-se en l'actualitat en servei actiu en aquest ajuntament.
  
9.3. Nacionals de països comunitaris.
  
Els aspirants d'altres països comunitaris aportaran, a més, els requisits a què es refereix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea o de qualssevol altres que els siguen exigibles segons dret.
  
9.4. Pèrdua del dret a la contractació.
  
Els qui, dins del termini assenyalat i llevat de causes de força major, no presenten la documentació o presentant-la no reuneixen els requisits exigits o incórreguen en falsedat, no podran ser nomenats. Quedaran anul·lades totes les seues actuacions sense perjuí de la responsabilitat en què pogueren haver incorregut per falsedat en la instància. En aquest cas, la proposta del tribunal es considerarà realitzada en favor dels qui, havent superat totes les proves, tinguen cabuda en el nombre de places convocades i l'Alcaldia formalitzarà els corresponents contractes, amb la resolució prèvia que pertoque.
  
9.5. Formalització de contracte.
  
Un vegada efectuats els tràmits anteriors, els aspirants seran objecte de contractació laboral ordinària durant un temps indefinit. Hauran de formalitzar el corresponent document durant el termini de 20 dies hàbils, comptadors a partir de l'endemà al de la completa presentació de la documentació acreditativa de les condicions de la base segona. Si no se subscriu el contracte durant el termini assenyalat, l'aspirant serà declarat decaigut en el dret a ocupar la plaça i serà contractat, amb la presentació prèvia de la documentació de l'apartat 9.2, l'aspirant que haja superat les proves i tinga cabuda en el nombre de places convocades. En aquest moment es considerarà efectuada la proposta del tribunal qualificador en favor d'aquest.
  
Deu. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
Onze. Facultat de l'alcaldia
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Dotze. Impugnació de la convocatòria
  
Contra la present convocatòria i les seues bases els interessats podran interposar recurs contenciós administratiu davant la sala corresponent del Tribunal Superior de Justícia de la Comunitat Valenciana durant el termini de dos mesos comptadors a partir de la publicació de l'extracte de la convocatòria en el Boletín Oficial del Estado. Es requerirà la comunicació prèvia establida a l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tretze. Recursos i reclamacions contra l'actuació del tribunal
  
13.1. Contra les resolucions i els actes del tribunal qualificador i, en general, contra els actes de tràmit que determinen la impossibilitat de continuar participant en el procediment selectiu o que produïsquen indefensió, els interessats podran interposar recurs ordinari davant l'alcalde en el termini d'un mes, comptador a partir de l'endemà de la publicació o notificació de l'acte de què es tracte.
  
13.2. Contra la resta d'actes de tràmit del tribunal, els interessats podran presentar les reclamacions i formular les al·legacions que desitgen davant l'esmentat tribunal, mentre s'estiga desenvolupant el procés de selecció i aquell es trobe constituït. Aquestes reclamacions i al·legacions hauran de ser tingudes en compte per l'òrgan de selecció en efectuar la proposta de contractació.
  
Catorze. Legislació aplicable
  
En tot allò no previst en les presents bases regirà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims als quals ha d'ajustar-se el procediment de selecció del personals de les administracions locals; el Decret 69/1986, de 2 de juny, del Consell de la Generalitat Valenciana; i altres disposicions normatives que resulten d'aplicació.
  
ANNEX I
  
Programa de temes del concurs oposició d'oficial primera jardiner de la Secció de Parcs i Jardins
  
Tema 1. La Constitució espanyola de 1978. Principis generals.
  
Tema 2. Organització municipal. Competències.
  
Tema 3. Drets i deures fonamentals dels espanyols.
  
Tema 4. El municipi. El terme municipal. La població. L'empadronament.
  
Tema 5. Multiplicació d'espècies vegetals: sexual i asexual (vegetativa).
  
Tema 6. Coneixement de la maquinària i de les eines pròpies dels treballs d'agricultura, jardineria i palmereria.
  
Tema 7. Sistemes de reg: regs per gravetat i regs localitzats d'altra freqüència.
  
Tema 8. L'adob. Reguladors del creixement.
  
Tema 9. La poda. Tema 10. Tractaments fitosanitaris. Lluita biològica. Manipulació, emmagatzemament i aplicació de productes fitosanitaris.
  
Tema 11. Hivernacles. Tipus. Maneig i control de l'ambient: temperatura, llum, humitat i aireació.
  
Tema 12. Normativa al terme municipal d'Elx: Pla Local de Cremes.
  
Tema 13. Normativa al terme municipal d'Elx: Llei 1/1986, de 9 de maig, de Tutela del Palmerar d'Elx i Decret 133/1986, de 10 de novembre, que la desplega.
  
Tema 14. Trasplantació de les espècies més comunes de jardineria i agricultura al terme municipal d'Elx.
  
Tema 15. Conreu de la palmera datilera: el sòl. Plantació. Trasplantacions. Reg.
  
Tema 16. Principis fonamentals: xerojardineria o jardineria de zones àrides.
  
Tema 17. Sistema mètric decimal: mesures de longitud, superfície, capacitat i volum.
  
Tema 18. Salut laboral I: introducció general als estudis sobre seguretat i salut laboral. Aproximació al contingut mínim de les funcions de nivell bàsic.
  
Tema 19. Cultura participativa.
  
Tema 20. La qualitat als serveis públics municipals.
  
ANNEX II
  
Funcions essencials de la plaça d'oficial primera jardiner de la Secció de Parcs i Jardins
  
1. Manteniment general de les zones ajardinades: reg, poda, adob, fumigació, trasplantacions, etc.
  
2. Plantació de noves espècies ajardinades. Reproducció vegetal, planters d'espècies ornamentals.
  
3. Supervisar i dirigir funcionalment les tasques efectuades per personal d'inferior categoria.